અમદાવાદ સિમ્સ હોસ્પિટલ નજીક આવેલા અમુલ પાર્લરના કર્મચારી ઉપર લૂંટના ઇરાદે ફાયરીંગ કરીને ફરાર થયાની ઘટના સામે આવી છે. જેમાં અમુક પાર્લરનો એક કર્મચારી ઘવાયો છે અને એક ફાઈરિંગ કરેલ વ્યક્તિને લોકોએ જડપી પાડ્યો છે. મળતી માહિતી અનુસાર સિમ્સ હોસ્પિટલ પાસે આવેલા અમુલ પાર્લરના કર્મી પર બાઇક પર આવેલા ત્રણ શખ્સોએ ફાયરિંગ કર્યું હોવાનું સામે આવી રહ્યું છે. જે સમયે અમુલ પાર્લરનો કેશયર દુકાને પૈસા લેવા આવ્યો ત્યારે બાઇક પર આવેલા ત્રણ શખ્સોએ તેના પર ગોળી ચલાવી અને બાઇક પર ભાગ્યા હતા. આ ઘટનામાં ગોળી ચલાવનાર ત્રણ લોકોમાંથી એક બાઈકની નીચે પટકાતા લોકોએ તેને જડપી પાડ્યો છે.